**TITLUL: ANALIZA IMPACTULUI DE REGLEMENTARE EFECTUATĂ PENTRU PROIECTUL DE HOTĂRÎRE DE GUVERN DE APROBARE A ”LISTEI OFICIALE A MIJLOACELOR DE MĂSURARE ŞI A MĂSURĂRILOR SUPUSE CONTROLULUI METROLOGIC LEGAL”**

**AUTORITATEA PUBLICĂ: MINISTERUL ECONOMIEI**

**DATA: 17.05.2016**

**INTRODUCERE**

Analiza impactului de reglementare la proiectul de Hotărîre de Guvern de aprobare a ”Listei Oficiale a mijloacelor de măsurare şi a măsurărilor supuse controlului metrologic legal”, a fost realizată în temeiul prevederilor Legii cu privire la principiile de bază de reglementare a activităţii de întreprinzător nr. 235-XVI din 20.07.2006 (în continuare – Legea nr. 235/2006) şi în corespundere cu Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr. 1230 din 24.10.2006.

Prezenta analiză a impactului de reglementare reprezintă argumentarea necesității adoptării proiectului de Hotărîre de Guvern de aprobare a ”Listei Oficiale a mijloacelor de măsurare şi a măsurărilor supuse controlului metrologic legal”, în contextul implementării prevederilor Legii metrologiei nr. 19 din 04.03.2016 precum și a Hotărîrii Guvernului nr.808 din 07.10.2014 cu privire la aprobarea Planului naţional de acţiuni pentru implementarea Acordului de Asociere Republica Moldova-Uniunea Europeană în perioada 2014-2016.

# **I. DEFINIREA PROBLEMEI**

# **1.1 Componenta juridică**

Armonizarea legislaţiei Republicii Moldova care reglementează domeniul infrastructurii calității cu principiile sistemului de drept al Uniunii Europene face parte dintr-un proces mai extins de armonizare a legislaţiei naţionale cu *acquis*-ul comunitar lansat la nivelul Parlamentului şi Guvernului în cadrul implementării angajamentelor Republicii Moldova asumate la semnarea Planului de Acţiuni UE – Republica Moldova.

Sistemul Național de Metrologie din Republica Moldova, unul din pilonii infrastructurii calităţii, este în proces continuu de reformare, pe alocuri chiar conceptual, avînd scopul de a se conforma bunelor practici internaţionale şi europene din domeniu, pentru a asigura funcționarea eficientă a sistemului şi recunoaşterea acestuia pe plan internaţional.

În prezent în Republica Moldova cadrul normativ în domeniul metrologiei este reflectat în primul rînd prin Legea metrologiei nr.647-XIII din 17 noiembrie1995 prin care au fost transpuse în legislaţia naţională prevederile directivelor europene de ”veche abordare”,conform cărora controlul metrologic legal al mijloacelor de măsurare utilizate în domeniile de interes public se aplică inclusiv la etapa de introducere pe piață și se efectuează prin:

a) aprobare de model;

b) verificare metrologică iniţială;

c) înregistrare;

d) supravegherea metrologică.

Suplimentar, Prin Hotărîrea Serviciului Standardizare şi Metrologie nr. 1445-M din 04.01.2004 (cu modificările ulterioare) a fost aprobată ”Lista Oficială a mijloacelor de măsurare supuse controlului metrologic legal” care stabileşte sortimentul mijloacelor de măsurare legale supuse controlului metrologic legal aplicabil acestora, modalităţile de control metrologic legal şi intervalele maxime admise între două verificări metrologice succesive.

Actualmente a fost elaborată și aprobată Legea metrologiei nr. 19 din 04.03.2016 ce va intra în vigoare la 15.10.2016 și care are drept scop promovarea alinierii activității de metrologie din Republica Moldova la criteriile şi principiile recunoscute la nivel european și internaţional.

Astfel, s-a modificat conceptul referitor la modalitatea de legalizare a mijloacelor de măsurare şi introducerea pe piaţă a acestora, care se va efectua în baza rezultatelor evaluării conformităţii sau examinării de tip, pentru mijloacele de măsurare care cad sub incidenţa anexei 3 a Legii nr. 235 din 1 decembrie 2011 privind activităţile de acreditare şi de evaluare a conformităţii.

Deci, conform noii Legi a metrologiei, condiţiile de introducere pe piaţă şi/sau de dare în folosinţă a mijloacelor de măsurare vizate, se stabilesc prin hotărîri de Guvern, fiind exclusă procedura aprobării de model și a verificării metrologice inițiale, din considerentul că acestea vor fi plasa pe piaţă în baza rezultatelor examinării de tip/evaluării conformităţii efectuate de producătorul şi confirmat prin marcajul de conformitate aplicat CE. .

Procedura de legalizare rămîne neschimbată pentru mijloacel de măsurare ce nu fac parte din categoria respectivă.

De asemenea, conform art. 5 al Legii metrologieiGuvernul urmează să aprobe ”Lista oficială a mijloacelor de măsurare şi a măsurărilor supuse controlului metrologic legal” (în continuare – Listă oficială), iar conformart. 26, vor fi aduse actele normative corespunzătoare a Guvernului în concordanţă cu Legea și vor fi aprobate actele normative necesare pentru executarea acesteia.

# **1.2 Elementul analitic** **al** **apariţiei problemei şi estimarea dimensiunii acesteia**

Legislaţia europeană stabileşte un cadru comun pentru comercializarea produselor inclusiv a mijloacelor de măsurare utilizate în domeniile de interes public cad sub incidenţa Directivelor 2014/32/CE şi 2014/31/CE (Directive de Nouă Abordare) şi asigură libera circulaţie a acestora, acordînd un nivel înalt de protecţie şi asigurînd încrederea în aceste produse.

În sensul Legii metrologiei controlul metrologic legal include: aprobarea de model, verificarea metrologică, supravegherea metrologică (metrological supervision), înregistrarea entităţilor (care au ca gen de activitate serviciile în domeniul metrologiei).

Mijloacele de măsurare care cad sub acţiunea Directivelor 2014/32/CE şi 2014/31/CE la momentul introducerii pe piaţă *nu se vor supune aprobării de model*, ci se vor plasa pe piaţă în baza rezultatelor examinării de tip/evaluării conformităţii efectuate de producătorul acestor mijloace de măsurare şi confirmat prin marcajul de conformitate aplicat CE. Acest marcaj este garantul securității acestor mijloace de măsurare care va acorda un nivel înalt de protecţie, asigurînd respectiv încrederea consumatorilor în aceste produse și va contribui la libera circulaţie a lor.

Pentru celelalte mijloace de măsurare utilizate în domeniile de interes public care se supun controlului metrologic legal (la introducerea pe piaţă şi în procesul exploatării) suplimentar la aprobarea de model a fost introdusă verificarea iniţială CE, efectuată de către Institutul Național de Metrologie sau laboratoarele de verificări metrologice desemnate, ca modalități de control metrologic legal.

Verificarea metrologică a mijloacelor de măsurare conform Legii, va consta din verificarea metrologică iniţială, verificarea iniţială CE, şi verificare metrologică periodică.

Verificarea metrologică iniţială se efectuează tradiţional conform prevederilor regulamentelor generale de metrologie legală (în continuare RGML) şi altor documente normative stipulate în prezentul proiect de lege a metrologiei aplicabile unui mijloc de măsurare care anterior nu a mai fost verificat metrologic, iar verificarea iniţială CE este examinarea şi confirmarea conformităţii unui mijloc de măsurare nou sau renovat cu cerințele esenţiale menţionate în Reglementările tehnice aprobate prin Hotărîri ale Guvernului şi care transpun prevederile directivelor europene ce ţin de acest domeniu şi se confirmă prin aplicarea marcajului verificării iniţiale CE .

Verificarea metrologică periodică se efectuează periodic, la intervale de timp stabilite, conform unei proceduri din RGML şi NML aplicabile. Verificării metrologice periodice se supun mijloacele de măsurare care se supun controlului legal şi se află în exploatare pe piaţa Republicii Moldova, atît cele legalizate conform prevederilor Legii metrologiei cît şi cele care cad sub incidenţa procedurilor de evaluare a conformităţii sau examinare de tip la introducerea pe piaţă.

Luînd în considerație cele expuse, în conformitate cu art. 11 al Legii metrologiei a fost elaborat proiectul Hotărîrii de Guvern de aprobare a ”Listei Oficiale a mijloacelor de măsurare şi a măsurărilor supuse controlului metrologic legal” care specifică:

a) categoriile şi sortimentele mijloacelor de măsurare utilizate la măsurările mărimilor, cum sînt mărimile acustice, chimice, ultrasunet şi vibraţii, electricitate şi magnetism, debit, radiaţii ionizante, lungimi, masă şi mărimi derivate, fotometrie şi radiometrie, termometrie, frecvenţă şi timp;

b) modalităţile de control metrologic aplicabile fiecărui sortiment de mijloace de măsurare, intervalul maxim admis între două verificări metrologice succesive;

c) categoriile de măsurări efectuate în domeniile de interes public.

Proiectul Hotărîrii Guvernului pentru aprobarea ”Listei Oficiale” urmează a fi corelat cu prevederile existente şi terminologia definită de următoarele acte normative:

- Legea metrologiei nr. 19 din 04.03.2016;

- Legea nr. 235 din 01.12.2011 privind activităţile de acreditare şi de evaluare a conformităţii;

- Hotărîrea Guvernului pentru aprobarea Reglementării tehnice privind punerea la dispoziţie pe piaţă a mijloacelor de măsurare, nr. 408  din  16.06.2015;

- Hotărîrea Guvernului pentru aprobarea Reglementării tehnice privind aparatele de cîntărit neautomate nr. 267  din  08.04.2014.

Proiectul are drept scop respectarea principiilor de bază de reglementare a activităţii de întreprinzător, stabilite prin Legea cu privire la principiile de bază de reglementare a activităţii de întreprinzător nr. 235-XVI  din  20.07.2006 și anume previzibilitatea, transparenţa decizională şi transparenţa reglementării activităţii de întreprinzător.

La elaborarea acestuia, se respectă prevederile Legii nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale.

Proiectul nou elaborat al ”Listei oficiale” prezintă diferențe fată de Lista în vigoare, atît ca conținut (armonizarea cu prevederile legislației europene și practicilor internaționale) cît și ca formă (prevede o clasificare clară și concretă, astfel se exclud ambiguitățile referitoare la aplicarea Listei).

De asemenea, sunt stipulate modalitățile de exercitare a controlul metrologic legal la introducerea pe piaţă şi/sau darea în folosință a mijloacelor de măsurare supuse controlului metrologic legal conform alin. (1) art. 13 al Legii metrologiei, cu excepția mijloacelor de măsurare și aparatelor de cîntărit cu funcționare neautomată specificate în anexa nr. 3 la Legea nr. 235 din 1 decembrie 2011 privind activităţile de acreditare şi evaluare a conformităţii, ca fiind:

a) aprobarea de model;

b) verificarea metrologică inițială;

c) verificarea inițială CE;

d) supravegherea pieței.

Iar pentru mijloacele de măsurare aflate în exploatare la persoane fizice sau juridice este stabilit controlului metrologic legal, conform documentelor normative, prin:

a) verificarea metrologică periodică;

b) verificarea metrologică după reparare;

c) supravegherea în utilizare a mijloacelor de măsurare.

În același timp, se clasifică sortimentele mijloacelor de măsurare pe categorii luînd în considerație principiul comun de funcționare al acestora, fapt ce va permite elaborarea unor documente normative din domeniul metrologiei cu cerințe comune față de caracteristicile metrologice ale acestora și principii comune de efectuare a verificărilor metrologice a mijloacelor de măsurare.

O altă deosebire importantă față de ”Lista oficială ” în vigoare este stabilirea măsurărilor de interes public pentru care mijloacele de măsurare utilizate din categoriile și sortimentele specificate în tabelul prezentat, se supun controlului metrologic legal în conformitate cu alin (1) art. 11 al Legii metrologiei, ca de exemplu:

a) măsurări privind sănătatea publică - determinarea masei pentru prepararea medicamentelor în farmacii, conform prescripțiilor medicale, și pentru efectuarea analizelor în laboratoare medicale și farmaceutice;

b) măsurări efectuate in scopul asigurării ordinii și siguranței publice

- măsurări efectuate de personalul din cadrul instituțiilor publice si organismelor abilitate, in activităţi de supraveghere a unor mărimi importante pentru protecția muncii;

- măsurări efectuate cu prilejul inspecțiilor tehnice ale autovehiculelor, in scopul certificării stării tehnice a acestora; ș.a.

În prezent, în Republica Moldova, mijloacele de măsurare utilizate în domeniile reglementate sunt supuse procedurilor de aprobare de model în conformitate cu regulamentul general de metrologie legală RGML 16:2013 „Sistemul naţional de metrologie. Aprobarea de model a mijloacelor de măsurare”. Aprobarea de model, efectuată doar de Institutul Naţional de Metrologie (fiind după forma juridică instituție publică), este una din formele de exercitare a controlului metrologic legal, care are ca scop legalizarea mijloacelor de măsurare, prin acordarea, de către Institutul Naţional de Metrologie, a aprobării de model în baza rezultatelor pozitive ale încercărilor metrologice efectuate și înregistrarea acestora în ”Registrul de stat al mijloacelor de măsurare”.

Tarifele pentru prestarea serviciilor sunt aprobate prin Hotărîre de Guvern nr. 637 din 28.07.2014 *privind aprobarea tarifelor şi Metodologiei de calcul al tarifelor la serviciile prestate de Institutul Naţional de Metrologie în domeniul metrologiei* - Tabelul 1.

**Tabelul 1**

|  |  |
| --- | --- |
| **Denumirea** | **Tariful**  **(fără TVA), lei** |
| Încercările metrologice în scopul aprobării de model a mijloacelor de măsurare cu un grad mic de complexitate:  \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | **3000** |
| Încercările metrologice în scopul aprobării de model a mijloacelor de măsurare cu un grad înalt de complexitate:  \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | **3000** |
| Recunoaşterea rezultatelor încercărilor metrologice în scopul aprobării de model a mijloacelor de măsurare noi importate | **1153,96** |
| Încercările metrologice în scopul aprobării de model a mijloacelor de măsurare cu un grad mic de complexitate importate în exemplare unice:  \*(1.1; 1.5-1.9; 1.11; 1.13-1.16; 1.19-1.21; 1.29-1.30; 2.1.1; 2.2.1; 2.2.3; 2.2.5; 2.2.6; 2.3.3; 2.3.4; 2.3.5; 2.3.10; 3.2.2; 3.2.4; 4.1-4.6; 6.1; 6.3; 6.6; 7.1; 8.1-8.3; 11.1-11.14) | **1968,52** |
| Încercările metrologice în scopul aprobării de model a mijloacelor de măsurare cu un grad înalt de complexitate:  \*(2.1.2; 2.1.3; 2.3.1; 2.3.2; 3.1.1-3.1.7; 3.2.7; 4.7; 5.1-5.15; 7.2; 7.3; 8.5-8.11; 9.1-9.3; 10.2-10.6; 12.1-12.14; 13.1-13.27) | **3000** |

\* Poziţiile conform Listei oficiale în vigoare

S-a efectuat un calcul estimativ privind suma mijloacelor financiare achitate de către agenţii economici în perioada 2013- prima trimestru al anului 2016 pentru aprobarea de model a mijloacelor de măsurare și a aparatelor de cîntărit cu funcționare neautomată specificate în anexa nr. 3 la Legea nr. 235 din 1 decembrie 2011 privind activităţile de acreditare şi evaluare a conformităţii, Rezultatele sunt prezentate în Tabelul 2.

**Tabelul 1**

|  |  |  |  |  |
| --- | --- | --- | --- | --- |
|  | Numărul de aprobări de model efectuate | | Numărul de aprobări de model efectuate pentru loturi mici sau exemplare unice | Suma surselor achitate pentru aprobarea de model (lei) |
| **2013** | | | | |
| Mijloacele de măsurare care cad sub incidența Hotărîrii Guvernului **nr. 408 din 16.06.2015** | | **23** | **3** | **220231,6** |
| Mijloace de măsurare care cad sub incidenţa Hotărîrii Guvernului **nr. 267 din 08.04.2014** | | **12** | **3** | **135315,3** |
| **2014** | | | | |
| Mijloacele de măsurare care cad sub incidența Hotărîrii Guvernului **nr. 408 din 16.06.2015** | | **16** | **3** | **162703,0** |
| Mijloace de măsurare care cad sub incidenţa Hotărîrii Guvernului **nr. 267 din 08.04.2014** | | **7** | **3** | **57275,0** |
| **2015** | | | | |
| Mijloacele de măsurare care cad sub incidența Hotărîrii Guvernului **nr. 408 din 16.06.2015** | | **29** | **0** | **84000,0** |
| Mijloace de măsurare care cad sub incidenţa Hotărîrii Guvernului **nr. 267 din 08.04.2014** | | **13** | **2** | **33000,0** |
| **Primul trimestru 2016** | | | | |
| Mijloacele de măsurare care cad sub incidența Hotărîrii Guvernului **nr. 408 din 16.06.2015** | | **1** | **0** | **3000** |
| Mijloace de măsurare care cad sub incidenţa Hotărîrii Guvernului **nr. 267 din 08.04.2014** | | **2** | **0** | **6000** |

Luînd în considerare faptul că cel mai frecvent mijloacele de măsurare utilizate în domeniile de interes public se importă în Republica Moldova din statele membre ale UE, excluderea procedurii de aprobare de model a acestora înainte de introducerea pe piață, va permite agenţilor economici să facă economii a resurselor financiare, ce va permite stabilirea unor preţuri de vînzare mai mici a acestor produse (mijloace de măsurare utilizate în domeniile de interes public).

În rezultatul analizei efectuate asupra cheltuielilor suportate de agenţii economici în scopul legalizării mijloacelor de măsurare specificate în anexa nr. 3 la Legea nr. 235 din 1 decembrie 2011 (ce cad sub incidenţa Hotărîrii Guvernului nr. 408 din 16.06.2015, Hotărîrii Guvernului nr. 267 din 08.04.2014), pe parcursul anilor 2013- primul trimestru al anului 2016 suma totală a acestora a constituit **701524,9 lei**.

Deci, elaborarea și aprobarea ulterioară a proiectului Hotărîrii de Guvern de aprobare a Listei Oficiale în redacție nouă ***va duce la excluderea cheltuielilor*** suportate de importatorii mijloacelor de măsurare utilizate în domeniile de interes public pe care este aplicat marcajul de conformitate CE şi marcajul de verificare metrologică suplimentar.

Producătorii autohtoni de mijloace de măsurare vizate vor avea două oportunități la introducerea pe piață a mijloacelor de măsurare:

1. În cazul aplicării mărcii de conformitate SM, la mijloacele de măsurare destinate comercializării în Republica Moldova şi ţările CSI, producătorul va apela la organismele de evaluare a conformităţii recunoscute, în temeiul Legii nr. 235 din 01.12.2011. Costurile în acest caz vor fi echitabile cu costurile pentru aprobările de model existente.
2. În cazul aplicării marcajul de conformitate CE, la mijloacele de măsurare destinate exportului în ţările UE, producătorul va apela la organismele de evaluare a conformităţii notificate către Comisia Europeană. În acest caz costurile vor fi cele stabilite de organismele de evaluare a conformităţii notificate. De exemplu, costurile pentru evaluarea conformităţii a contoarelor de apă conform modulului B, aplicate de către organismul de evaluare a conformităţii MRC din România, sînt de aproximativ 1500 euro.

**1.3 Posibilele consecinţe în cazul în care nici o acţiune nu va fi întreprinsă**

În cazul în care proiectul menţionat nu va fi aprobat poate surveni următoarea situație:

* la momentul intrării în vigoare a Legii metrologiei nr. 19 din 04.03.2016 nu vor fi aprobate toate actele normative necesare pentru executarea acesteia, respectiv cadrul normativ din domeniul metrologiei *nu va fi actualizat în conformitate cu cerinţele şi necesităţile economiei de piaţă, evoluţiei metrologiei la nivel* european şi internaţional;
* acest lucru va crea impedimente pentru implementarea Hotărîrii Guvernului pentru aprobarea Reglementării tehnice privind punerea la dispoziţie pe piaţă a mijloacelor de măsurare, nr. 408 din 16.06.2015 și a Hotărîrii Guvernului pentru aprobarea Reglementării tehnice privind aparatele de cîntărit neautomate nr. 267  din  08.04.2014
* respectiv nu va fi posibilă executarea integrală a măsurilor de implementare a Acordului de Asociere RM-UE, va fi afectat comerţul, asigurarea unui grad înalt de protecţie a consumatorului etc.

**II. SCOP ŞI OBIECTIVE**

Scopul de bază a proiectul de Hotărîre de Guvern de aprobare a ”Listei Oficiale a mijloacelor de măsurare şi a măsurărilor supuse controlului metrologic legal”, ar fi implementarea prevederilor Legii metrologiei nr. 19 din 04.03.2016 întru racordarea cadrului normativ din domeniul metrologiei cu prevederile Uniunii Europene și respectarea principiilor de bază de reglementare a activităţii de întreprinzător, stabilite prin Legea nr. 235-XVI din 20.07.2006 prin asigurarea previzibilității, transparenței decizionale şi transparenţei reglementării activităţii de întreprinzător.

Obiective:

- ajustarea prevederilor naţionale din domeniul metrologiei la prevederile legislaţiei comunitare;

- stabilirea unor mecanisme transparente și previzibile de exercitare a controlul metrologic legal a mijloacelor de măsurare utilizate în domeniile de interes public, la introducerea pe piaţă şi/sau darea în folosință a acestora precum și pentru cele aflate în exploatare;

- excluderea cheltuielilor suportate de importatorii mijloacelor de măsurare utilizate în domeniile de interes public pe care este aplicat marcajul de conformitate CE şi marcajul de verificare metrologică suplimentar, fapt ce va duce la reducerea preţurilor de vînzare a acestora;

- protejarea populaţiei împotriva rezultatelor incorecte ale operaţiunilor de măsurare efectuate în domeniile de interes public şi, ca urmare, asigurarea nivelului ridicat de protecţie a consumatorilor prin asigurarea accesului mijloacelor de măsurare sigure şi performante pe piaţa internă.

**III. COSTURILE MAJORE ŞI BENEFICIILE ANTICIPATE ALE INTERVENŢIEI STATULUI**

* 1. **Impacturile negative sau costurile intervenţiei statului:**

Implementarea proiectului de Hotărîre propus zis prevede respectarea cerinţelor specifice pentru mijloace de măsurare care va implica anumite constrîngeri pentru producători şi reprezentanţii lor autorizaţi (în cazul existenței acestora).

Pentru producătorii autohtoni, va duce la majorarea surselor financiare necesare introducerii pe piaţă şi dării în folosinţă a mijloacelor de măsurare care cad sub incidența Hotărîrii Guvernului pentru aprobarea Reglementării tehnice privind punerea la dispoziţie pe piaţă a mijloacelor de măsurare, nr. 408 din 16.06.2015 și a Hotărîrii Guvernului pentru aprobarea Reglementării tehnice privind aparatele de cîntărit neautomate nr. 267 din 08.04.2014. Aceste surse financiare se vor reduce la cheltuielile pentru examinarea CE de tip şi/sau evaluarea conformităţii/ verificării iniţiale CE a mijloacelor de măsurare respective, care din lipsa unor organisme de evaluare a conformităţi notificate în Republica Moldova vor putea fi efectuate doar peste hotarele ţării .

* 1. **Impacturile positive sau beneficiile intervenţiei statului:**

Aprobarea ”Listei oficiale” prin Hotărîre de Guvern va asigura previzibilitatea prevederilor ce țin de mijloacele de măsurare utilizate în domeniul de interes public, iar persoanele fizice și juridice ce le utilizează vor dispune de informația necesară pentru asigurarea metrologică a activității desfășurate.

Mijloacele de măsurare care cad sub incidenţa anexei nr. 3 la Legea nr. 235 din 01 decembrie 2011 privind activităţile de acreditare şi evaluare a conformităţii, destinate pieţei UE, pe care este aplicat marcajul de conformitate CE şi marcajul metrologic suplimentar, vor fi introduse pe piaţa Republicii Moldova şi puse la dispoziţie fără efectuarea procedurii de aprobare de model și verificării metrologice iniţiale, ceea ce va contribui la reducerea barierelor metrologice în calea comerţului și la reducerea costurilor de vănzare a mijloacelor de măsurare vizate.

Acestea vor fi supuse controlului metrologic legal la etapa exploatării prin efectuarea verificării metrologice periodice, după reparare și supravegherea lor în utilizare.

Mijloacele de măsurare destinate pieţei UE care vor fi fabricate în Republica Moldova conform standardelor europene armonizate vor beneficia de prezumpţia conformitaţii.

Cerințele noi cu privire la evaluarea conformităţii mijloacelor de măsurare nu vor impune costuri semnificative sectorului privat, inclusiv față de întreprinderile mici și mijlocii în schimb producătorii autohtoni îşi vor putea extinde piaţa de desfacere a produselor, deoarece vor putea plasa pe piaţa Uniunii Europene produsele proprii fără testări suplimentare.

Clasificarea sortimentele mijloacelor de măsurare pe categorii, luînd în considerație principiul comun de funcționare al acestora, va permite elaborarea unor documente normative din domeniul metrologiei cu cerințe comune față de caracteristicile metrologice ale acestora și principii comune de efectuare a verificărilor metrologice a mijloacelor de măsurare.

**EVALUAREA ABORDĂRILOR ALTERNATIVE**

În cadrul elaborării AIR s-au stabilit 3 abordări alternative de soluţionare a problemelor identificate:

- „a nu face nimic”;

- „aprobarea proiectului Hotărîrii de Guvern cu privire la aprobarea ”Listei Oficiale a mijloacelor de măsurare şi a măsurărilor supuse controlului metrologic legal””;

- „a elabora și aproba Ordinul Ministerului Economiei de modificare și completare a ”Listei Oficiale” în vigoare”.

Analiza comparativă a opțiunilor menționate se prezintă în tabelul de mai jos.

|  |  |  |
| --- | --- | --- |
| **Alternativa** | **Posibile avantaje** | **Posibile dezavantaje** |
| **1. A nu face nimic** | Opțiunea nu atrage costuri | 1. La momentul intrării în vigoare a Legii metrologiei nr. 19 din 04.03.2016 nu vor fi aprobate toate actele normative necesare pentru executarea acesteia, respectiv cadrul normativ din domeniul metrologiei *nu va fi actualizat*; 2. Acest lucru va crea impedimente pentru implementarea Hotărîrii Guvernului pentru aprobarea Reglementării tehnice privind punerea la dispoziţie pe piaţă a mijloacelor de măsurare, nr. 408 din 16.06.2015 și a Hotărîrii Guvernului pentru aprobarea Reglementării tehnice privind aparatele de cîntărit neautomate nr. 267 din 08.04.2014; 3. Respectiv nu va fi posibilă executarea integrală a măsurilor de implementare a Acordului de Asociere RM-UE, va fi afectat comerţul, asigurarea unui grad înalt de protecţie a consumatorului ; 4. De asemenea nu va fi executat indicatorul de performanță respectiv al matricei de politici DCFTA, în consecință Republica Moldova va rata suportul bugetar acordat pentru realizarea acestuia. |
| **2. Aprobarea proiectului Hotărîrii de Guvern cu privire la aprobarea ”Listei Oficiale a mijloacelor de măsurare şi a măsurărilor supuse controlului metrologic legal”** | 1. Cadrul normativ naţional din domeniul metrologiei va fi ajustat la prevederile legislaţiei comunitare și va fi actualizat în conformitate cu cerinţele economiei de piaţă;  2. Vor fi realizate angajamentele RM față de Uniunea Europeană prin executarea integrală a măsurilor de implementare a Acordului de Asociere RM-UE ce vizează domeniul respectiv;  3. Vor fi create premise pentru stabilirea unor mecanisme transparente și previzibile de exercitare a controlul metrologic legal a mijloacelor de măsurare utilizate în domeniile de interes public, la introducerea pe piaţă şi/sau darea în folosință a acestora precum și pentru cele aflate în exploatare;  4. Mijloacele de măsurare care cad sub incidenţa anexei nr. 3 la Legea nr. 235 din 01 decembrie 2011 destinate pieţei UE, pe care este aplicat marcajul de conformitate CE şi marcajul metrologic suplimentar, vor fi introduse pe piaţa Republicii Moldova şi puse la dispoziţie fără efectuarea procedurii de aprobare de model și verificării metrologice inițale, iar cele autohtone fabricate în conform standardelor europene armonizate vor beneficia de prezumpţia conformităţii;  5. Va fi executat indicatorul de performanță respectiv al matricei de politici DCFTA, în consecință Republica Moldova va rata suportul bugetar acordat pentru realizarea acestuia. | Implementarea proiectului de Hotărîre va implica anumite costuri pentru producători autohtoni de mijloace de măsurare ce cad sub incidența anexei nr. 3 la Legea nr. 235 din 01 decembrie 2011. În schimb producătorii autohtoni îşi vor putea extinde piaţa de desfacere a produselor, deoarece vor putea plasa pe piața Uniunii Europene produsele proprii fără testări suplimentare . |
| **3. Elaborarea și aprobarea Ordinului Ministerului Economiei de modificare și completare a ”Listei Oficiale” în vigoare** | Procedura de promovare a Ordinului este mai simplă în comparație cu promovarea proiectului de Hotărîre de Guvern | 1. Nu va fi executat art. 5 al Legii metrologiei nr. 19 din 14.03.2016 prin care este prevăzut că Guvernul aprobă ”Lista oficială a mijloacelor de măsurare şi a măsurărilor supuse controlului metrologic legal”; 2. Nu se va asigura respectarea principiilor de bază de reglementare a activităţii de întreprinzător, stabilite prin Legea cu privire la principiile de bază de reglementare a activităţii de întreprinzător nr. 235-XVI din 20.07.2006 și anume previzibilitatea, transparenţa decizională şi transparenţa reglementării activităţii de întreprinzător. |

**STRATEGIA DE CONSULTANŢĂ**

În procesul elaborării și promovării proiectului ale Legii metrologiei nr. 19 din 04.03.2016, au avut loc consultări cu experţii europeni (din Germania și Romania) din cadrul proiectului TWINNING MD/13/ENP/TR/14 „Consolidarea sectorului standardizării şi metrologiei în conformitate cu cele mai bune practici din statele membre ale UE”, referitor la impacturile armonizării cadrului normativ în domeniul metrologiei cu acquis-ul comunitar corespunzător. Au fost discutate și luate în consideraţie opiniile experților cu privire la conținutul atît a Legii metrologiei cît și a ”Listei Oficiale”.

Luînd în considerație prevederile proiectului Hotărîrii de Guvern cu privire la aprobarea ”Listei Oficiale a mijloacelor de măsurare şi a măsurărilor supuse controlului metrologic legal” au fost determinate patru grupuri de interes de bază:

1. *Autorităţile publice (ministerele Republicii Moldova), instituţiile din subordinea autorităţii centrale de metrologie* (Institutul Naţional de Metrologie, Agenţia pentru Protecţia Consumatorilor) precum și Centrul Național de Acreditare, implicaţi în procesul implementării prezentului proiect al Hotărîrii de Guvern;

2. *Mediul de afaceri*

- producătorii, importatorii, distribuitorii, care vor realiza o schimbare integrală în privinţa introducerii pe piaţă şi utilizării mijloacelor de măsurare (Alex S&E S.R.L., „Comsales Grup” S.R.L., „ADD-PRODUCTION” S.R.L., Î.I. ”Martîneț Andrei”, etc.)

- serviciile metrologice, care efectuează verificări metrologice ale mijloacelor de măsurare legale şi măsurări în domeniile de interes public (Î.S. „Centrul de Metrologie Aplicată şi Certificare”, S.R.L. „VERITRANS PLUS”, S.R.L. „METRONLAB”, S.R.L. „AQUATEH”, S.R.L. „ALEX SISTEM”, Î.S. „VAMSERVINFORM”, etc.)

- persoanele juridice, care repară, montează, pun în funcţiune mijloacele de măsurare care se supun controlului metrologic legal (S.R.L. Alex S&E, S.R.L.„LAIOLA”, Î.I. „MARCEL SUVAC”, S.R.L. „PREMAS-GRUP”, etc. );

3. *Asociaţii patronale*, care îşi desfăşoară activitatea în domeniul metrologiei şi evaluării conformităţii *(*Asociaţia patronală profesională în domeniul metrologiei si calităţii produselor din Republica Moldova, Asociaţia Patronală în domeniul Conformităţii Produselor din Republica Moldova)

4. *Societatea (consumatorii)* ca beneficiari direcţi ai prezentului proiect al Hotărîrii de Guvern.

Proiectul Hotărîrii de Guvern elaborat urmează a fi plasat pe site-ul Ministerului Economiei precum și remis prin demers oficial pentru a fi consultat cu părţile interesate menţionate mai sus.

Comentariile, obiecţiile şi propunerile părţilor consultate vor fi analizate şi luate în consideraţie la îmbunătăţirea proiectului vizat.

**CONCLUZII ȘI RECOMANDĂRI**

Ca urmare a analizării abordării avantajelor și dezavantajele alternativelor prezentate anterior, precum și potențialul lor de a atinge obiectivele stabilite și corespunderea acestora cu tendința Republicii Moldova de armonizare a legislaţiei naţionale cu *acquis*-ul comunitar, racordarea cadrului normativ din domeniul metrologiei cu prevederile Uniunii Europene precum și respectarea principiilor de bază de reglementare a activităţii de întreprinzător, este recomandată alternativa: aprobarea proiectului Hotărîrii de Guvern cu privire la aprobarea ”Listei Oficiale a mijloacelor de măsurare şi a măsurărilor supuse controlului metrologic legal”.